Dzelda (upe)
Šis raksts ir par upi. Par apdzīvotu vietu skatīt rakstu Dzelda. Dzelda ir Šķērveļa kreisā krasta pieteka Dienvidkurzemes un Kuldīgas novados. Izteka — no Krievaišu dīķa, strīdīgs jautājums. Tek uz ziemeļiem, tecējumā pamazām sagriežoties austrumu virzienā. Dzelda caurtek Dzeldas ūdenskrātuvi. Ietek Šķērvelī lejpus Melderu kapiem. Lielākās pietekas — Lanka, Namdaru valks, Pļavnieku valks. Dažkārt par Dzeldas sākumu uzskata Lankas upes ieteku, bet Dzeldu līdz Lankas ietekai dēvē par Kazupi. Upi šķērso valsts autoceļš P116 (Kuldīga—Skrunda—Embūte), tās krastos atrodas Dzeldas ciems.